**ENDRINGSFORSLAG VEDTEKTER LILLEHAMMER ARBEIDERPARTI ÅRSMØTE 2022**

**ENDRINGER GJORT I RØDT.**

**Vedtekter for Lillehammer Kommuneparti**

*Vedtatt av årsmøte 10.02.2022*

**§1 Formål**

Lillehammer Arbeiderparti skal i samarbeid med (grammatisk endring) partiavdelingene arbeide for Arbeiderpartiet etter de retningslinjer som partiet har lagt fram i program, vedtekter og vedtak.

**§2 Organisasjonens oppbygging**

1. Det er Arbeiderpartiets medlemmer i Lillehammer som danner kommunepartiet.
2. Medlemsmøtet er kommunepartiets høyeste organ mellom årsmøtene. Det er årsmøte i kommunepartiet som avgjør kommunepartiets organisasjonsoppbygging/ lags-struktur.
3. Som medlem regnes en person når innbetalt kontingent er registrert. Valgbarhet til tillitsverv og stemmerett i partiet oppnås etter en måneds medlemskap.

Oppstår det tvil om valgbarhet, skal kvittering fremvises hvor betalingsdato fremgår. Bestemmelsen gjelder også for medlemmer i AUF når de deltar i Arbeiderpartiets organer. Ved nominasjon til kommunevalg viker kravet om en måneds medlemskap for å være valgbar dersom et medlem med kortere medlemstid blir enstemmig valgt på nominasjonsmøtet. (NY)

**§3 Årsmøter**

Til årsmøtet i kommunepartiet inviteres alle medlemmer med tale- og forslagsrett. Møtet kunngjøres minst fire uker før det avholdes. Årsmøtet behandler årsmelding fra styret og kommunestyregruppa. Videre behandles regnskap, innkomne forslag og valg i samsvar med kommunepartiets vedtekter.

Styrets medlemmer har ikke stemmerett på årsmøtet ved behandling av beretning og regnskap.

På årsmøtet skal det velges:

- Styre, jf. § 5

- Revisorer, jf. § 8

- Representanter og vararepresentanter til representantskapet i Innlandet Arbeiderparti

Valgene forberedes av en valgkomité. Valgkomiteen velges på årsmøtet, etter forslag fra

styret. Valgkomitéen består av 5 medlemmer, hvorav 2 medlemmer velges annen hvert år

med kjønnsfordeling 50/50. AUF har det femte medlemmet i valgkomitéen.

Forslag som medlemmene ønsker behandlet på årsmøtet, må sendes partistyret senest to

uker før årsmøtet

Ekstraordinært årsmøte avholdes når medlemsmøtet bestemmer det, eller når partiavdelinger som utgjør minst 2/5 av medlemmene ber om det. Ekstraordinært årsmøte skal kunngjøres minst fire uker før det skal avholdes, og møtet kan kun behandle de saker som det fremgår av saklista ved kunngjøring om ekstraordinært årsmøte.

**§4 Medlemsmøtet**

Medlemsmøtet er kommunepartiets høyeste myndighet mellom årsmøtene. Det tar avgjørelser i alle saker som ikke er tillagt partistyret eller kommunestyregruppa.

Medlemsmøtet skal holdes så ofte styret bestemmer det, når kommunestyregruppa ber om det, eller minst 2/5 av medlemmene ber om det.

Alle medlemmer i kommunepartiet har stemmerett i medlemsmøtet. Medlemmer av partiets kommunestyregruppe skal ta del i medlemsmøtet. Når medlemsmøtet behandler kommunale saker, skal kommunestyregruppa fremme innstilling i den enkelte sak.

**§5 Styret**

1. Kommunepartiets styre består av ni medlemmer. Blant disse er leder, nestleder, kasserer, medlemsansvarlig *(nå: studieleder*), sekretær og kvinnekontakt. Kvinnekontakten skal ha ansvar for kvinnenettverket i kommunepartiet. Til styret velges fem varamedlemmer i rekkefølge. Varamedlemmer innkalles og møter fast i styremøtene med tale og forslagsrett, med stemmerett dersom forfall fra faste styremedlemmer.

2. AUF i Lillehammer tiltrer styret med ett medlem som har tale-, forslags- og stemmerett.

3. Partistyret skal lede partiarbeidet i kommunen og sikre en god kontakt mellom partiets kommunegrupper og partiavdelingene. Lederen i kommunestyregruppa skal ta del i partistyrets møter.

4.

Funksjonstiden for styrets medlemmer er:

Leder to år, velges i mellomvalgår

Nestleder to år, velges i valgår

Sekretær to år, velges i mellomvalgår

Kasserer to år, velges i valgår

Studieleder to år, velges i mellomvalgår

Kvinnekontakt to år, velges i valgår

Styremedlem to år, velges i mellomvalgår

Styremedlem to år, velges i valgår

Styremedlem to år, velges i mellomvalgår

Varamedlem 1 to år, velges i valgår

Varamedlem 2 to år, velges i mellomvalgår

Varamedlem 3 to år, velges i valgår

Varamedlem 4 to år, velges i mellomvalgår

Varamedlem 5 to år, velges i valgår

Tiltredende til styret med tale og forslagsrett er:

- Lillehammers ordfører, hvis medlem i AP

- Gruppeleder i kommunestyret

- Til enhver tid fylkestingsrepresentanter tilhørende LAP

Styret kan ellers innkalle til sine møter de styret mener er nødvendig.

**§6 Nominasjon til kommunestyrevalg**

1. Fylkespartiets styre fastsetter tidsfrister for nominasjonsprosessen foran kommunestyrevalg.

2. Medlemsmøtet velger en nominasjonskomité på fem medlemmer, hvorav én plass er tildelt AUF, med varamedlemmer, etter forslag fra partistyret.

3. Partistyret ber medlemmene innen en fastsatt frist å sende nominasjonskomiteen forslag på medlemmer de ønsker nominert.

4. Nominasjonskomiteen utarbeider et foreløpig forslag til liste, som offentliggjøres for medlemmene til behandling. Listeforslaget skal også omfatte forslag på ordfører og varaordfører

5. Medlemmene skal innen en nærmere fastsatt tidsfrist sende sine endringsforslag til nominasjonskomiteen.

6. Medlemsmøtet foretar den endelige nominasjon på et eget nominasjonsmøte. Nominasjonskomiteen legger fram sitt endelige forslag til liste, der det er innarbeidet de endringsforslag som komiteen har sluttet seg til.

Før det tar fatt på selve nominasjonen, fastsetter nominasjonsmøtet hvor mange som skal utheves. Nominasjonsmøtet nominerer først ordførerkandidat og varaordførerkandidat. De skal stå først på valglista og utheves.

7. Kommunepartiet kan foreta nominasjon av ordførerkandidat og varaordførerkandidat før resten av lista nomineres. Kommunepartiet skal i så fall ha fastsatt dette som en del av nominasjonsprosessen. Forhåndsnominasjonen skal foretas av medlemsmøtet eller representantskapet. Nominasjonskomiteens innstilling til disse plassene må bekjentgjøres før møte. Nominasjon av disse plassene er å anse som endelig og kan ikke tas opp igjen på nominasjonsmøtet der nominasjon av de øvrige plassene på lista skal foretas.

8. Partiets kommunevalgprogram må sluttbehandles før nominasjon finner sted. Ved forhåndsnominasjon av ordførerkandidat og varaordførerkandidat må ikke kommunevalgprogrammet sluttbehandles før disse er nominert.

9. Rådgivende avstemning over kandidater kan holdes, før nominasjonskomiteen fremmer sitt første nummererte listeforslag.

 **§7 Kommunestyregruppene**

1. Styret i kommunepartiet skal umiddelbart etter et kommunestyrevalg innkalle partiets representanter i det nye kommunestyret til et fellesmøte med partistyret for å konstituere kommunestyregruppa.

 2. Partistyret og gruppestyret innstiller i fellesskap overfor medlemsmøtet på partiets kandidater til formannskapet og andre kommunale styrer, utvalg og råd.

3. Medlemsmøtet gir fullmakt til en forhandlingsdelegasjon som på vegne av kommunepartiet skal forhandle frem posisjoner i forkant av konstituering av kommunestyret. Partiets ordførerkandidat skal være en del av forhandlingsdelegasjonen. Fullmakten skal gi rammer og strategi for forhandlingene. Forhandlingsdelegasjonen skal legge frem innstilling som behandles av medlemsmøtet.

4. Kommunestyregruppa skal i samarbeid med partistyret arbeide etter partiets program, vedtekter og vedtak. Gruppa er ansvarlig overfor kommunepartiet.

5. Kommunepartiets leder og inntil to andre styremedlemmer utpekt av partistyret tiltrer kommunestyregruppa med tale-, forslags- og stemmerett. Kommunepartiets leder eller annet styremedlem utpekt av styret tiltrer formannskapsgruppa med fulle rettigheter.

6. Gruppa holder møter så ofte det trengs og skal foran hvert møte i kommunestyret gå gjennom møtets saksliste.

7. Det føres protokoll på gruppas møter. Gruppa legger fram en årsmelding for årsmøtet i kommunepartiet.

8. Vedtak i kommunestyregruppa eller kommunepartiet v/ årsmøtet, medlemsmøtet er bindende ved behandling i kommunestyret dersom det behandlede organ ikke har vedtatt noe annet.

9. Den som er inhabil i en sak som skal behandles i fylkesting eller kommunestyre og/ eller har personlige eller familiære interesser (økonomiske, forretningsmessige mv.) i en sak som behandles i partiets organer eller i kommunestyregruppe, fylkestingsgruppe mv. er å anse som inhabile i partiets behandling.

10. Partiets representanter i kommunale styrer og utvalg skal danne grupper. Disse gruppene skal organiseres og arbeide etter de regler som er trukket opp for kommunestyregruppa i foregående punkt 4 - 9.

11. Partistyret skal i samarbeid med styret for kommunestyregruppa sørge for at det blir holdt fellesmøter av partiets representanter i kommunale styrer og utvalg. Dette skal fremme godt og planmessig samarbeid mellom gruppene.

12. Kommunale saker skal behandles av medlemsmøtet når styret for kommunestyregruppa ber om det, når et flertall i kommunestyregruppa krever det, når partistyret bestemmer det, eller når medlemsmøtet ber om det.

**§8 Revisjon**

Årsmøtet velger to revisorer med vararevisorer. Disse reviderer regnskapet og gir innberetning til årsmøtet og til fylkespartiet.

**§9 Kontingenten**

Kommunepartienes andel av kontingenten fastsettes av landsmøtet.

**§10 Vedtekter**

Vedtektene for kommunepartiet vedtas av årsmøtet. De skal bygge på Arbeiderpartiets vedtekter og retningslinjer og må ikke stå i strid med dem. For å være gyldige må vedtektene godkjennes av styret i Innlandet Arbeiderparti.

Samlet bevilgninger på 10 000 kr eller mer til annet enn partiorganisasjon i et kalenderår skal godkjennes av overordnet ledd før utdeling. (NY)

Lillehammer Arbeiderpartis eiendeler skal tilfalle Innlandet Arbeiderparti dersom kommunepartiet blir oppløst. Når vedtak om oppløsning er fattet, skal økonomiske disponeringer og bevilgninger godkjennes av Innlandet Arbeiderparti. Det er ikke anledning til å foreta utdeling av gjenværende midler til medlemmene.

**§11 Rådgivende uravstemning**

1. Medlemsmøtet kan vedta å søke råd i viktige politiske og organisatoriske saker i form av rådgivende uravstemning blant partiets medlemmer.

2. Styret har ansvaret for at det utarbeides et beslutningsgrunnlag som i tilstrekkelig grad belyser saken som skal avgjøres.

3. Lillehammer Arbeiderpartis styre har ansvaret for at uravstemningen gjennomføres på en forsvarlig måte, etter nærmere retningslinjer fastsatt av medlemsmøtet.

4. Vurdering av rådgivende uravstemning skal alltid gjøres i forkant av sakers behandling.

**§12 Kvinnekontakt**

Organisering av kvinnenettverket i Lillehammer Arbeiderparti reguleres av retningslinjene for Arbeiderpartiets kvinnenettverk.

**Kommunepartiet legger til grunn for sin virksomhet «Retningslinjer mot trakassering vedtatt av landsmøtet i Arbeiderpartiet» mot trakassering vedtatt av Landsmøte 2021. (NY)**